 Hall alisema magoli yote yaliyofungwa na Simba ni kwa sababu safu hiyo haikuwa imara, kwani kuna baadhi ya wachezaji walikosekana ambao anaamini wana uwezo kuliko waliokuwepo.Aliwataja baadhi ya wachezaji ambao hawakuwepo kuwa ni Aggrey Morris na David Mwantika akisema kuwa katika mchezo ujao watakuwepo, hivyo safu hiyo itakuwa imara. “Niliona jinsi ambavyo tulifungwa kwa uzembe, kwa sababu katika safu yetu ya ulinzi hawakuwa vizuri,”alisema.Pia alizungumzia uwezo wa Himid Mao ambaye alionekana kupwaya katika mchezo huo na kutolewa mapema. Alisema sababu ya Mao kushindwa kucheza vizuri ni kwa sababu ameshiriki mechi nyingi za timu ya taifa hali inayomfanya kuonekana kuchoka.Kocha Hall alizungumzia tathmini nzima ya wachezaji wake kuwa walijitahidi kiasi, ingawa bado wengi walionekana kuchoka huku visingizio vingi akielekeza kwa wachezaji 14 ambao hawakuwa pamoja kwenye maandalizi yao ya ligi kwa kuwa walikuwa kwenye majukumu ya timu ya taifa.